सरकारी दीवार पर फिल्मी पोस्टर, टॉकीज पर केस
रायपुर | नगर निगम ने सरकारी दीवारों पर पोस्टर व पंपलेट लगाने वालों के खिलाफ कार्रवाई तेज करते हुए एक सरकारी विभाग की दीवार पर बी-ग्रेड की फिल्म का पोस्टर मिलने के बाद अमरदीप टाकीज प्रबंधन के खिलाफ केस दर्ज कर लिया है। यही नहीं, इसी दीवार पर एक अंग्रेजी कोचिंग तथा एक ट्यूशन इंस्टीट्यूट के खिलाफ भी गंज व देवेंद्रनगर थाने में जुर्म दर्ज करवाया गया है। तीनों संस्थानों पर संपत्ति विरुपण अधिनियम का मामला तो चलेगा ही, इनसे हजार-हजार रुपए जुर्माना भी वसूला गया है। इसी अमले ने मंगलवार को रायपुरा के एक अस्पताल के खिलाफ भी केस दर्ज करवा दिया था। भोपाल से कभी-कभार आने वाले एक डाक्टर पर भी केस बना है। निगम अफसरों ने बताया कि सरकारी दीवारों को गंदा करनेवाले ऐसे पोस्टरों के मामले में संबंधित लोगों के खिलाफ ही कार्रवाई होगी, ताकि यह प्रवृत्ति दूर हो।
mag_Deva hin_Deva